છેલ્લા 36 કલાકથી મોત સામે ઝઝૂમનાર ભારત રત્ન અને પૂર્વ વડાપ્રધાન અટલ બિહારી વાજપેયીએ આજે સાંજે 5:05 કલાકે આખરી શ્વાસ લીધા હતા. તેઓના નિધનના સમાચારથી સમગ્ર દેશમાં શોકનો માહોલ છવાય ગયો હતો અને તમામ ક્ષેત્રમાંથી શ્રદ્ધાંજલી આપવામાં આવી રહી છે. આવા સંજોગોમાં આજે ફોસ્ટાના પદાધિકારીઓ દ્વારા તાકીદની બેઠક બોલાવવામાં આવી હતી, જેમાં મોટાભાગની ટેક્સટાઇલ માર્કેટના પ્રતિનિધિઓ ઉપસ્થિત રહ્યા હતા. આ બેઠકમાં આવતીકાલે એટલે કે શુક્રવારના તમામ માર્કેટની દુકાનો બંધ રાખવાનો નિર્ણય કરવામાં આવ્યો હતો.